**Informacije o upisu djeteta u 1. razred**

**osnovne škole**

**za školsku godinu 2022./2023.**



**Dragi roditelji,**

**ako je vaše dijete školski obveznik,**

**dajemo vam sljedeće važne informacije:**

**Upisno područje Osnovne škole Iver čine ulice:**

*Dugoselska cesta od broja 62, naselje Dumovec, Ulica Bedema ljubavi, Ul. Mladena Halape, Ul. Mije i Zdenka Karamatić, Ul. Slavka Kovačića, Odvojak Slavka Kovačića, Ul. Franje Kukuljevića, Ul. Ružice Meglaj Rimac, Ul. Dragutina Mitića, Ul. Ivice Perića, Strojarska ulica i Ulica Stojana Vučičevića.*

**Zajedničko upisno područje s Osnovnom školom Sesvetski Kraljevec\*:**

*Radnička, Vatrogasna, Željeznička, Ul. Ive Politea, Lukovdolska, Ul. Petra Svačića, Štibrenska i Opatijska.*

U prvi razred osnovne škole upisivat će se djeca koja **do 1. travnja 2022.** godine imaju navršenih 6 godina života (zaključno na dan 31. ožujka 2022. godine).

Za dijete koje nije školski obveznik, a koje će tijekom 2022. godine navršiti šest godina života, roditelj/ skrbnik može u područnom uredu gradske uprave, sukladno djetetovoj prijavi prebivališta/boravišta, podnijeti zahtjev za prijevremeni upis u I. razred **najkasnije do 31. ožujka 2022. godine.** Za dijete koje je pohađalo predškolsku ustanovu roditelj/skrbnik dužan je, uz zahtjev za prijevremeni upis djeteta, priložiti i mišljenje stručnog tima predškolske ustanove o psihofizičkom stanju djeteta.

**Upis djeteta u 1. razred obavljat će se odmah po obavljenim pregledima (testiranjima za utvrđivanje psihofizičkog stanja djeteta) u školi, a provodi se od 31. ožujka 2022. do 3. lipnja 2022., a najkasnije do 15. lipnja 2022**., sukladno odredbama Pravilnika o postupkuutvrđivanja psihofizičkog stanja djeteta, učenika te sastavu stručnih povjerenstava (Narodne novine 67/14).

**Pregled kod školske liječnice**

**Putem** [**www.terminko.hr**](http://www.terminko.hr) **prijaviti dijete za liječnički pregled.**

**INFORMACIJE O ŠKOLSKOJ LIJEČNICI:**

Biserka Labavić, dr. med., spec. školske medicine

Služba za školsku i adolescentnu medicinu, Sesvete - Ninska 10

**tel. 01/ 2007 – 294**

**Pregled u školi**

**Doći s djetetom (samo jedan roditelj) u prostorije Osnovne škole Iver na testiranje i upis djeteta u 1. razred u zakazano vrijeme koje će škola poslati u pisanom pozivu na adresu roditelja.**

*Ukoliko niste u mogućnosti doći u zakazano vrijeme, molimo Vas da nas o tome obavijestite na vrijeme.*

**tel. 6454-710 (pedagoginja) osiverpedagog@gmail.com**

**tel. 6454-719 (logopedinja) osiver.logoped@gmail.com**

**Potrebno donijeti:** kopiju rodnog lista ili domovnice, potvrdu o prebivalištu, eventualni zdravstveni nalazi i/ili nalazi obrade multidisciplinarnog tima (logopeda, psihologa/psihijatra)

Pri upisu roditelj ili skrbnik predočuje školi sljedeće dokumente:

- mišljenje Stručnog povjerenstva o utvrđenom psihofizičkom stanju djeteta prije upisa u 1. razred

- rješenje kojim se odobrava prijevremeni upis (odnosi se samo na djecu za koju je podnijet takav zahtjev).

\*Ukoliko će Vaše dijete pohađati **program Produženog boravka** obavezno je prilikom testiranja i upisa školi dostaviti:

\***Potvrde o zaposlenju oba roditelja** (potvrde su uvjet za upis djeteta u produženi boravak)

\*Ukoliko ostvarujete olakšice prema određenim kriterijima, molimo dostaviti rješenja.

\*Ako vaše dijete putuje s područja Dumovca **i koristit će organizirani prijevoz**, molimo ponesite fotografiju djeteta dimenzija sukladno zahtjevu ZET-a za izdavanje pretplatne karte (3 x3,5).